पुलिस से प्राप्त जानकारी के अनुसार निक्कू राम पुत्र जोधा राम निवासी मोहण, झनियारा के दो मंजिला मकान में रविवार सुबह करीब 11 बजे अचानक आग लग गई और ऊपरी मंजिल के छह कमरे जलकर राख हो गए। स्थानीय लोगों ने आग पर काबू पाने की पूरी कोशिश की, लेकिन जब तक मकान की ऊपरी मंजिल के छह कमरे जलकर राख हो गए हैं। अग्निशमन विभाग के कर्मचारियों ने मौके पर पहुंचकर आग पर काबू पाया। आग इतनी तेज थी कि घर में रखी चरोटियां जलकर पूरी तरह पिघल गई हैं। घरेलू सामान, गहने और कुछ नकदी भी आग की भेंट चढ़ गए हैं। निक्का राम ने बताया कि बिजली का शार्ट सर्किट होने से मकान में आग लगी है। एसडीएम कुमुद सिंह ने घटनास्थल पर पहुंचकर मौके का जायजा लिया।